A Bose Sport Earbuds sportfülhallgató képes a hívások fogadására?
Igen. A Bose Sport Earbuds sportfülhallgató jobb oldali fülhallgatójában két mikrofonból álló rendszer található, mely segítségével hívásokat bonyolíthat. A fülhallgatókat olyan okostelefonhoz kell csatlakoztatni, amely támogatja a Bluetooth HFP-profilt. A hívás hangja a jobb és a bal fülhallgatóból is hallható. A hagyományos hívások mellett a fülhallgató sok olyan alkalmazás (például a Skype és a FaceTime) esetében is használható, melyek VoIP-protokollal (Voice over Internet Protocol) működnek.
hu
Ellenáll a Bose Sport Earbuds sportfülhallgató az izzadságnak?
Igen. A Bose Sport Earbuds sportfülhallgatók megfeleltek az IPX4 teszten, ami azt jelenti, hogy bármilyen szögből védve vannak az izzadsággal és a fröccsenő vízzel szemben. A töltőtok belseje is ellenáll a víznek és az izzadságnak, amely esetenként a fülhallgatón maradhat a töltőtokba helyezéskor; azonban nem ajánlott, hogy a tok külső részét víz érje.
hu
Fel lehet gyorsan tölteni az akkumulátort?
Igen. Ha az akkumulátor lemerült, egy gyors, 15 perces töltéssel akár 2 órányi lejátszási idő nyerhető.
hu
Használható a Bose Sport Earbuds sportfülhallgató a Bose Music alkalmazással?
Igen. A Bose Music alkalmazással és a grafikus kezelőfelülettel könnyebben lehet vezérelni a fülhallgatót, és váltani több Bluetooth® eszköz között, mint valaha. Emellett lehetővé teszi a sportfülhallgatók személyre szabását, valamint szoftverfrissítések és új funkciók elérését a jövőben.A Bose Music alkalmazás számos hasznos funkciót is tartalmaz. Felügyelheti az energiafelhasználást, testre szabhatja VPA-beállításait, és létrehozhat egy egyedi parancsikont.Ne feledje, hogy a sportfülhallgató nem csatlakoztatható a Bose más alkalmazásaihoz, például a Bose Connect, a Bose Hear vagy a Bose SoundTouch alkalmazásokhoz.
hu
Hogyan kezeljem a fülbetéteket?
A Bose Sport Earbuds sportfülhallgatókat minden használat után meg kell tisztítani, azaz szárazra kell törölni. Semmilyen nedvesség nem kerülhet a fülhallgatóba a nyílásokon keresztül. Továbbá figyeljen rá, hogy ne kerüljön kosz vagy törmelék a nyílásokba. Ne fújjon levegőt a nyílásokba, és ne porszívózza ki ezeket.Az alaposabb tisztítás érdekében vegye le a fülbetéteket a fülhallgatóról, majd öblítse le vízzel és enyhe mosószerrel. Hagyja teljesen megszáradni a fülbetéteket, mielőtt visszahelyezi őket a fülhallgatókra. Fontos, hogy a fülbetétek ellenállók legyenek a szennyeződéseknek és az UV-sugárzás hatásainak, amelyek általában valamilyen elszíneződést okoznak. Normál használat esetén a betétek megjelenésének éveken keresztül változatlannak kell maradnia.
hu
Hogyan párosíthatom a Bose Sport Earbuds fülhallgatókat a mobileszközömmel?
Amikor először nyitja ki a Bose Sport Earbuds töltőtokot, a fülhallgatók automatikusan felfedezhető módba lépnek, és az állapotjelző fények kéken villognak. A fülhallgatókat ezután a mobilkészüléke felismeri. Az eszköze csatlakoztatásához és a további funkciókról való tájékozódáshoz töltse le a Bose Music alkalmazást a csatlakoztatási folyamat befejezéséhez. Ha nem rendelkezik Bose Music alkalmazással, kövesse az okostelefonja Bluetooth menüjének útmutatásait a fülhallgató csatlakoztatásához. Amint létrejön a kapcsolat, az állapotjelző mindkét fülhallgatón folyamatos kék fényre vált. További eszközök csatlakoztatásához tartsa nyomva a töltőtokon lévő Bluetooth gombot, amíg a Bluetooth állapotjelző fény lassan kéken kezd villogni, vagy amíg meg nem hallja a fülhallgatókban a „Ready to connect” (Csatlakoztatásra kész) hangüzenetet. Ezután kövesse a Bose Music alkalmazás vagy a Bluetooth-eszköz menüjének utasításait a párosítás befejezéséhez.MEGJEGYZÉS: Egyszerre csak egy eszköz csatlakoztatható, illetve csak egyről lehet zenét lejátszani.
hu
Hogyan tölthetem fel a Bose Sport Earbuds sportfülhallgatókat?
A Bose Sport Earbuds fülhallgatókat a töltőtokba helyezve töltheti fel. Ha a töltőtok feltöltött állapotban van, automatikusan tölteni fogja a fülhallgatókat. A fülhallgatók akkor töltődnek, amikor a fülhallgatón lévő állapotjelző fények fehéren világítanak. Megjegyzés: A tok állapotjelző fényei a tok töltöttségi állapotát mutatják, és csak akkor villognak, ha a tok áramforráshoz van csatlakoztatva és töltődik.Legfeljebb 2 óra szükséges a fülhallgatók teljes feltöltéséhez. A teljes feltöltést követően a fülhallgató akkumulátorának visszajelzője folyamatosan fehéren világít, majd kialszik.Ha a tok nem kap áramellátást, illessze a mellékelt USB-C kábelt a tokba, majd a másik végét csatlakoztassa egy számítógép vagy egy fali töltő (külön megvásárolható) USB-portjához.
hu
Mennyire jó a Bose Sport Earbuds sportfülhallgató hangteljesítménye?
A Bose Sport Earbuds sportfülhallgató minden hangerőszinten kiemelkedő hangteljesítményt nyújt. Ezt a technológiák kombinációja teszi lehetővé. Az akusztikus port szabadalmaztatott kialakítása és a prémium minőségű, nagy hatékonyságú meghajtók magával ragadó hangzást és mély basszusokat biztosítanak egy kis méretű akusztikus csomagból. A hangerő-optimalizált aktív hangszínszabályozás a hangzás teljes spektrumán fokozza a tisztaságot az élethű hangvisszaadás érdekében.
hu
Mennyire kényelmesek és stabilak a Bose Sport Earbuds sportfülhallgatók?
Ezek a fülhallgatók elég kényelmesek a hosszú időn át tartó viseléshez – és elég stabilak ahhoz, hogy szorosan a helyükön maradjanak, függetlenül attól, hogy milyen erőteljesen mozog. A fülbetétek meghosszabbított, rugalmas szárnya egyenletesen oszlatja el a nyomást a fülkagyló peremén. Ez az egyedi kialakítás kiváló stabilitást biztosít a kényelmi szempontok csorbítása nélkül. A puha anyagnak és a lekerekített profilnak köszönhetően a betét kényelmesen illeszkedik a fülkagyló üregébe a hosszan tartó viselés érdekében.
hu
Mi a különbség a Bose QuietComfort® fülhallgató és a Bose Sport Earbuds sportfülhallgató között?
Mindkét valóban vezeték nélküli fülhallgató hasonló kényelmi és stabilitási funkciókat kínál, izzadság- és időjárásálló, az akkumulátorok élettartama is azonos, de számos lényeges különbség van. A QuietComfort® Earbuds fülhallgatók mindenekelőtt zajkioltó technológiával rendelkeznek, míg a Bose Sport Earbuds sportfülhallgató nem. A QuietComfort® fülhallgatók ideálisak rendszeres és egész napos használatra, míg a sportfülhallgatót edzésre tervezték. Végül a Sport Earbuds sportfülhallgatók egy kicsivel kisebbek és kompaktabbak, mint a QuietComfort® Earbuds fülhallgatók.
hu
Mi az a parancsikon? Hogyan kell beállítani?
A Bose Sport fülhallgatókon található kézmozdulat-alapú vezérlőkön kívül a Bose Sport Earbuds sportfülhallgatók parancsikon funkcióval is rendelkeznek. Ez lehetővé teszi egy egyéni parancs beállítását, például a szám átugrását vagy az akkumulátor töltöttségi szintjének ellenőrzését. A Bose Music alkalmazásban beállíthatja a kívánt funkciót, majd a bal fülhallgatót kétszer megérintve elérheti azt.
hu
Miben különböznek a Bose Sport Earbuds sportfülhallgatókhoz mellékelt StayHear™ Max fülbetétek az eredeti StayHear+ fülbetétektől?
A StayHear™ Max fülbetétek az eredeti StayHear+ fülbetétekhez hasonlóan puha szilikonanyagból készülnek, és hasonló, esernyő formájú kialakításuk gyengéden illeszkedő szigetelést biztosít a hallójárat bejáratánál az optimális hangteljesítmény érdekében. A csatlakoztatás módja azonban eltérő; a StayHear™ Max fülbetétek körülfogják a fülhallgató akusztikus egységét, így a fülhallgató közelebb kerülhet a fejhez.A fülbetét új kialakításával járó további előny, hogy légmentes szigetelést biztosít a fül és a fülhallgató között, ami jobb basszust és jobb általános hangzást eredményez.Ha már rendelkezik másik Bose fülhallgatóval, amelyhez Bose StayHear+ fülbetétek tartoznak, az új fülbetétek mérete eltérhet a fülbetét megszokott méretétől. Mindenképpen vegye igénybe a Bose Music alkalmazást a fülbetét méretének meghatározására vonatkozó oktatóanyag áttekintéséhez. Előfordulhat, hogy kísérleteznie kell a megfelelő méret megtalálásához.
hu
Mit takar az aktív hangszínszabályozás?
Az aktív hangszínszabályozás a frekvenciaválasz elektronikus hangolását jelenti, hogy az szorosan illeszkedjen a fejhallgató hangzásához kialakított, szabadalmazott Bose válaszgörbéhez. Ez a válaszgörbe több évtizedes kutatás eredménye, amely során azt vizsgálták, hogy a hang hogyan jut el a fülhöz. Minél inkább megfelel a frekvenciaválasz a célgörbének, annál élethűbb a hangteljesítmény.
hu
Miért nincsenek gombok a Bose Sport Earbuds sportfülhallgatón?
A gombok helyett mindkét fülhallgatón található egy érintőfelület a termékvezérlők eléréséhez.A jobb oldali fülhallgató vezérli ezeket az alapvető funkciókat:Felfelé és lefelé simítás a hangerőszabályzáshoz   – A funkció bekapcsolásához nyissa meg a Bose Music alkalmazást, és válassza ki a sportfülhallgatóját.   – Érintse meg a képernyő jobb felső sarkában található beállítás ikont.   – A „Control” (Vezérlés) részben állítsa be a „Volume” (Hangerő) lehetőséget.Érintse meg kétszer a tartalom szüneteltetéséhez vagy lejátszásához, illetve a hívás fogadásához vagy befejezéséhez.Tartsa lenyomva a bejövő hívás elutasításához vagy a hangasszisztens eléréséhez.A bal oldali fülhallgató:Érintse meg duplán az előre beállított parancsikon eléréséhez (a testreszabás a Bose Music alkalmazáson keresztül lehetséges).
hu
Miért van három pár fülbetét?
A megfelelő kényelem és fülhallgató-teljesítmény érdekében a Bose Sport Earbuds sportfülhallgatókhoz három különböző méretű puha fülbetét tartozik. Fontos, hogy megtalálja a fülének megfelelő fülbetétméretet. Feltétlenül töltse le a Bose Music alkalmazást, és tekintse meg a fülbetét méretezésére vonatkozó oktatóanyagot. Előfordulhat, hogy kísérletezni kell annak meghatározásához, hogy melyik betétméret felel meg a legjobban az egyes füleknek – és egyáltalán nem szokatlan, hogy a két fülben más-más méretet kell használni.
hu
Vízálló a Bose Sport Earbuds sportfülhallgató?
Nem. A Bose Sport Earbuds sportfülhallgatót úgy tervezték, hogy ellenálljon az izzadságnak és az időjárásnak, de nem meríthető vízbe.
hu